

**Το Be Active-Cyprus του ΚΟΑ στηρίζει το 1ο Cyprus Road Races Grand Prix**

Τα μέλη του ΔΣ ΚΟΑ Κάλλη Χατζηιωσήφ, Σωτήρης Αδάμου και Χρίστος Νεοφύτου παρευρέθηκαν στη συνέντευξη Τύπου που παρέθεσε η ΚΟΕΑΣ την Πέμπτη 9 Φεβρουαρίου 2023 στη Λευκωσία για την παρουσίαση του 1ου Cyprus Road Races Grand Prix. Το Be Active-Cyprus, το οποίο στηρίζει τη διοργάνωση, εκπροσώπησε η αρμόδια Λειτουργός του Οργανισμού Ιωάννα Παρασκευοπούλου.

Το 1ο Cyprus Road Races Grand Prix παρουσίασαν η Κυπριακή Ομοσπονδία Ερασιτεχνικού Αθλητισμού Στίβου και η Αστυνομία Κύπρου, που το διοργανώνουν σε συνεργασία με τους Δήμους όπου θα φιλοξενηθούν οι αγώνες (Στρόβολος, Παραλίμνι/Αγία Νάπα, Λάρνακα, Λεμεσός, Πάφος). Οι αγώνες ξεκινούν από τη Λευκωσία στις 19 Φεβρουαρίου.

Ο Κυπριακός Οργανισμός Αθλητισμού βρίσκεται σταθερά στο πλευρό της ΚΟΕΑΣ, την οποία συγχαίρει για την πρωτοβουλία της να εμπλουτίσει το καλεντάρι με το Cyprus Road Races Grand Prix, που στηρίζεται από το πρόγραμμα Be Active του ΚΟΑ.